Get Up
Get Up – antrasis Pietų Korėjos grupės „NewJeans“ EP, išleistas 2023 m. liepos 21 d. Įrašui pristatyti išleisti trys singlai: „Super Shy“, „ETA“ ir „Cool with You“, o taip pat visoms dainoms sukurti vaizdo klipai. EP susilaukė teigiamų kritikų įvertinimų, o per pirmąją savaitę Pietų Korėjoje parduota 1,65 milijonai įrašo kopijų. JAV per pirmąją savaitę parduota per 126 tūkstančiai kopijų ir EP debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šio reitingo viršūnę. Lietuvoje „Get Up“ pasiekė keturioliktąją reitingo vietą.